26 శాతం కుంగిన ఎన్‌సీసీ లాభాలు
- రూ.0.40 డివిడెండ్‌ ప్రకటించిన కంపెనీ
హైదరాబాద్‌ : హైదరాబాద్‌ కేంద్రంగా పని చేస్తున్న నిర్మాణ సంస్థ ఎన్‌సీసీ లిమిటెడ్‌ మార్చితో ముగిసిన త్రైమాసికానికి నిరుత్సా హకర ఆర్థిక ఫలితాలను ప్రకటించింది. జనవరి-మార్చి మధ్య కాలంలో సంస్థ లాభం 26% శాతం మేర కుంగి రూ.86.22 కోట్ల నుంచి రూ.63.71 కోట్లకు చేరింది. గత ఏడాది ఇదే కాలంతో పోలిస్తే మార్చితో ముగిసిన త్రైమాసికంలో ఎన్‌సీసీ మొత్తం ఆదాయం రూ.2529 కోట్ల నుంచి రూ.2187 కోట్లకు కుంగింది. మార్చితో ముగిసిన ఆర్థిక సంవత్సరానికి సంస్థ మొత్తం టర్నోవర్‌ రూ.8,549 కోట్ల నుంచి రూ.8032 కోట్లకు తగ్గింది. ఇదే సమయంలో సంస్థ నికర లాభం కూడా అంతకు ముందు ఏడాదితో పోలిస్తే రూ.240 నుంచి రూ.225.50 కోట్లుగా నమోదు అయింది. రూ.2 ముఖవిలువ కలిగిన షేరు ఒక్కింటికి రూ.0.40 (20%) డివిడెండ్‌ను చెల్లించేందుకు కంపెనీ డైరెక్టర్ల బోర్డు సమ్మతి తెలిపింది.
మీ స్నేహితులకు రికమెండ్ చెయ్యండి